**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PROJEKTUI „LAISVALAIKIO IR AKTYVAUS POILSIO ZONOS KŪRIMAS IR PLĖTRA PLATELIUOSE“**

**IR LĖŠŲ SKYRIMO**

2019 m. liepos 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Vietos projektų, įgyvendinamų bendruomenių inicijuotos vietos plėtros būdu, administravimo taisyklėmis, patvirtintomis Lietuvos Respublikos žemės ūkio ministro 2016 m. rugsėjo 21 d. įsakymu Nr.3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, ir atsižvelgdama į Vietos projektų finansavimo sąlygų aprašą, patvirtintą Plungės rajono savivaldybės Vietos veiklos grupės valdybos 2019 m. birželio 26 d. posėdžio protokolu Nr. 4, Plungės rajono savivaldybės taryba n u s p r e n d ž i a:

1. Pritarti Plungės r. Platelių universalaus daugiafunkcio centro paraiškos teikimui finansinę paramą gauti projektui „Laisvalaikio ir aktyvaus poilsio zonos kūrimas ir plėtra Plateliuose“ (toliau – Projektas), planuojamam įgyvendinti pagal Plungės rajono savivaldybės Vietos veiklos grupės 2014-2020 metų vietos plėtros strategijos priemonės „Bendruomenių ir kitų pelno nesiekiančių organizacijų verslo iniciatyvų kūrimosi skatinimas“ (Nr. LEADER-19.2-SAVA-6) veiklos sritį „Parama buitinių ir kitų paslaugų plėtrai kaimo vietovėse“ (Nr. LEADER-19.2.-SAVA-6.1).

2. Dalyvauti partnerio teisėmis, įgyvendinant Projektą, ir užtikrinti ne mažiau kaip 5 procentų visų tinkamų finansuoti Projekto išlaidų padengimą Savivaldybės lėšomis.

3. Įgalioti Savivaldybės administracijos direktorių, o jo nesant – Administracijos direktoriaus pavaduotoją pasirašyti su projekto teikimu bei įgyvendinimu susijusius dokumentus.

Savivaldybės meras

SUDERINTA:

Administracijos direktorius  Kalbos tvarkytojas Finansų ir biudžeto skyriaus vedėjo

pavaduotoja

Mindaugas Kaunas Algirdas Eidukaitis Margarita Tamošauskienė

Juridinio ir personalo administravimo skyriaus

vedėjas

...................................................................

V. Tumas

Sprendimą rengėStrateginio planavimo ir investicijų skyriaus vedėjo pavaduotoja

Jurgita Saldukienė

Teisės aktų projektų numatomo teisinio reguliavimo

poveikio vertinimo rezultatų pateikimo tvarkos aprašo

priedas

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PROJEKTUI „LAISVALAIKIO IR AKTYVAUS POILSIO ZONOS KŪRIMAS IR PLĖTRA PLATELIUOSE“**

**IR LĖŠŲ SKYRIMO“**

2019 m. liepos 11 d.

Plungė

**1. Parengto teisės akto projekto tikslai -** gauti Plungės rajono savivaldybės tarybos pritarimą Plungės r. Platelių universalaus daugiafunkcio centro paraiškos teikimui finansinę paramą gauti projektui „Laisvalaikio ir aktyvaus poilsio zonos kūrimas ir plėtra Plateliuose“, planuojamam įgyvendinti pagal Plungės rajono savivaldybės Vietos veiklos grupės 2014-2020 metų vietos plėtros strategijos priemonės „Bendruomenių ir kitų pelno nesiekiančių organizacijų verslo iniciatyvų kūrimosi skatinimas“ (Nr. LEADER-19.2- SAVA-4 2) veiklos sritį „Laisvalaikio ir turizmo veiklų skatinimas saugomose teritorijose“ (Nr. LEADER-19.2.-SAVA-6.1).

Dalyvauti partnerio teisėmis, įgyvendinant Projektą, ir užtikrinti ne mažiau kaip 5 procentus visų tinkamų finansuoti Projekto išlaidų padengimą Savivaldybės lėšomis.

**2.** **Teisės akto projekto esmė, rengimo priežastys ir motyvai.**

Pagal paskelbtą Plungės rajono savivaldybės Vietos veiklos grupės 2014-2020 metų vietos plėtros strategijos kvietimą teikti vietos projektus Nr. 17 asociacija Plungės r. Platelių universalus daugiafunkcis centras planuoja tvarkyti Platelių gimnazijos senojo pastato pirmąjį aukštą ir įdarbinti ne mažiau kaip 1 darbuotoją.

**3. Lėšų poreikis (jeigu teisės aktui įgyvendinti reikalingos lėšos).**

Plungės rajono savivaldybės Vietos veiklos grupės 2014-2020 metų vietos plėtros strategijos priemonės kvietimui teikti vietos projektus Nr. 17 didžiausia galima parama vienam projektui – 60 000,00 Eur iš EŽŪFKP ir Lietuvos Respublikos valstybės biudžeto lėšų.

Paramos vietos projektui įgyvendinti lyginamoji dalis - 95 proc.

Atsižvelgiant į maksimalų paramos dydį ir paramos intensyvumą, planuojamas preliminarus Projekto biudžetas:

Projekto preliminari vertė - 63 160,00 eurų;

Prašoma paramos suma - 60 000,00 eurų;

Savivaldybės prisidėjimas - 3 160,00 eurų.

**4. Laukiami rezultatai.**

Patvirtinus Plungės rajono savivaldybės tarybos sprendimą, bus gautas pritarimas Plungės r. Platelių universaliam daugiafunkciam centrui įgyvendinti projektą „Laisvalaikio ir aktyvaus poilsio zonos kūrimas ir plėtra Plateliuose“.

**5. Kita svarbi informacija.**

Plungės r. universalaus daugiafunkcio centro 2019 m. liepos 9 d. raštas.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *-* | - |
| *Finansams* | *-* | - |
| *Socialinei aplinkai* | Sudarytos sąlygos kokybiškesniam gyventojų užimtumui | - |
| *Viešajam administravimui* | - | - |
| *Teisinei sistemai* | - | - |
| *Kriminogeninei situacijai* | - | - |
| *Aplinkai* | - | - |
| *Administracinei naštai* | - | - |
| *Regiono plėtrai* | - | - |
| *Kitoms sritims, asmenims ar jų grupėms* | Numatomas teigiamas poveikis rajono gyventojams | - |

**Antikorupcinis vertinimas.** Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Vedėjo pavaduotoja \_\_\_\_\_\_\_\_\_ Jurgita Saldukienė